Lile
Lile (Lille in franchos, Rysel in flaminke ed l'ouest, Rijsel in nirlindés), ch'est l'pus grande vile et d'el préfecture d'el région Heuts-d'Franche et pis un important cinte tchulturel inte el paÿs d'lingue picarte et pis l'paÿs d'lingue flaminke. Ch'est itou l'préfecture d'ech départémint Nord.

Comeune ed 232 400 gins intra-muros au darain rchinsmint d'2016, Lile ale fourme el métropole Lile aveuc les viles Roubés, Tourco, Neuvile-Ask et pis 86 autrés comeunes. Chèle métropole ale compte 1 140 000 gins au 1er janvier 2014 aveuc 1 038 000 gins dins s'partie franchoise. Adon, ch'est l'4e aglomérache ed Franche darîre Paris, Lyon et Marseilles.

Pus larguémint, ale apartient à eune grande « conurbachon » fourmée pa queuques viles berges et franchoises lomée Métropole Lile qui rassanne 3,8 millons d'gins et pis qui va d'Aro à Tornai.

Gins qu'ont kèke cosse à vir aveuc èl conmune Lile 

In preumié, y'a l' majon dousqu' ech général ed Gaulle l'est né. A s'treuve dins l'Viux Lile pi achteure, ch'est un musée. 

Eul général Louis Faidherbe, anménistrateu du Sénégal, il est né itou à Lile.

Eul comédien Flipe Noiret, eul' comique Maxime et chés vedètes conme Nicolas Hulot, Bruno Masure, is sont itou ed Lile.

Culture 

Lille ch'est ech chinte deul cultchure chtimi qu'est coère fortemint intiquée dins toudis l'région et pi in Bergike flaminke itou.

Notes pi référinches 

Conmune dech Nord
Lille Métropole